OpenLLM-France/wikimedia huggingface dataset:
# Lorey

Lorey és un municipi francès situat al departament de Meurthe i Mosel·la i a la regió del Gran Est. L'any 2007 tenia 90 habitants.

## Demografia
### Població

El 2007 la població de fet de Lorey era de 90 persones. Hi havia 36 famílies, de les quals 8 eren unipersonals (8 homes vivint sols), 8 parelles sense fills, 16 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 43 habitatges, 35 eren l'habitatge principal de la família, 3 eren segones residències i 5 estaven desocupats. 36 eren cases i 7 eren apartaments. Dels 35 habitatges principals, 27 estaven ocupats pels seus propietaris, 7 estaven llogats i ocupats pels llogaters i 1 estava cedit a títol gratuït; 1 tenia una cambra, 2 en tenien dues, 4 en tenien tres, 4 en tenien quatre i 24 en tenien cinc o més. 21 habitatges disposaven pel capbaix d'una plaça de pàrquing. A 9 habitatges hi havia un automòbil i a 23 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Lorey el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 4 |
| 4 | 65 a 69 | 0 |
| 0 | 60 a 64 | 4 |
| 0 | 55 a 59 | 0 |
| 4 | 50 a 54 | 4 |
| 0 | 45 a 49 | 4 |
| 8 | 40 a 44 | 0 |
| 4 | 35 a 39 | 8 |
| 0 | 30 a 34 | 0 |
| 0 | 25 a 29 | 0 |
| 4 | 20 a 24 | 0 |
| 4 | 15 a 19 | 0 |
| 8 | 10 a 14 | 4 |
| 12 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 62 persones, 42 eren actives i 20 eren inactives. De les 42 persones actives 38 estaven ocupades (25 homes i 13 dones) i 4 estaven aturades (2 homes i 2 dones). De les 20 persones inactives 8 estaven jubilades, 9 estaven estudiant i 3 estaven classificades com a «altres inactius».

### Activitats econòmiques

Dels 3 establiments que hi havia el 2007, 1 era d'una empresa de construcció, 1 d'una empresa de comerç i reparació d'automòbils i 1 d'una empresa de transport.
L'únic servei als particulars que hi havia el 2009 era un paleta.
L'any 2000 a Lorey hi havia 6 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Lorey a l'INSEE.
* Évolution et structure de la population Fitxa amb el detall de dades de Lorey a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Mount Gilead (Ohio)

Mount Gilead és una població dels Estats Units a l'estat d'Ohio. Segons el cens del 2000 tenia 3.290 habitants.

## Demografia

Segons el cens del 2000, Mount Gilead tenia 3.290 habitants, 1.291 habitatges, i 843 famílies. La densitat de població era de 399,5 habitants per km².
Entorn del 10,1% de les famílies i el 13,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ «Fact Sheet- Mount Gilead». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Mount Gilead». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Nefrostomia

Una nefrostomia o nefrostomia percutània és una obertura artificial creada entre el ronyó i la pell que permet la derivació urinària directament des de la part superior del sistema urinari (pelvis renal). És un procediment quirúrgic/radiologia intervencionista en el qual es punxa la pelvis renal mentre s'utilitza la imatge com a guia. Les imatges s'obtenen un cop s'ha realitzat un pielograma (una injecció de contrast), amb una agulla fina. Aleshores es pot col·locar un tub de nefrostomia per permetre el drenatge.
Una urostomia és un procediment relacionat que es realitza més distalment al llarg del sistema urinari per proporcionar una derivació urinària.

## Referències

* ↑ Oxford Handbook of Clinical Medicine. 7th. Oxford University Press, 2007, p. 731. ISBN 978-0-19-856837-7.
# Kundes

Els kundes són un grup ètnic de Zàmbia, Zimbàbue, i Moçambic. El seu nombre aproximat és de 260.100 persones. Parlen chikunda, una llengua bantu fortament relacionada amb el Chichewa.
La majoria dels kunda viuen vora el riu Mwazam'tanda. Celebren un festival anual anomenat Malaila.

## Referències

* ↑ Kundes a The Joshua Project
* ↑ «Còpia arxivada». Arxivat de l'original el 2005-11-12. [Consulta: 4 octubre 2016].

## Enllaços externs

* Kunda, a Ethnologue
# TuralTuranX

TuralTuranX és un duet musical azerbaidjanès format pels bessons Tural i Turan Bağmanovlar.

## Biografia

Els germans van néixer el 30 d'octubre de 2000 a Zaqatala. Van descobrir el seu interès per la música tocant el piano a l'escola. Llavors el seu pare els va comprar un sintetitzador. Els germans van tocar regularment a l'escola i esdeveniments locals, però van deixar la música durant un temps després de la mort del seu pare. Tural es va mudar més tard a la capital Bakú, on va fundar un grup de música.

## Festival de la Cançó d'Eurovisió

El març de 2023 es va anunciar que TuralTuranX representarà l'Azerbaidjan amb la cançó «Tell me more» en el Festival de la Cançó d'Eurovisió 2023, que se celebrarà en la ciutat britànica de Liverpool.

## Referències

* ↑ «Twins TuralTuranX to represent Azerbaijan» (en anglès). Eurovision.tv, 09-03-2023. [Consulta: 26 abril 2023].
* ↑ «Azerbaijan: 'Tell Me More' is released by TuralTuranX» (en anglès). Eurovision.tv, 13-03-2023. [Consulta: 26 abril 2023].
# Habitatge al carrer Pescadors, 4 (Tossa de Mar)

L'edifici situat al Carrer Pescadors, 4 és una obra del municipi de Tossa de Mar (Selva) inclosa en l'Inventari del Patrimoni Arquitectònic de Catalunya.

## Descripció

És una casa de dues plantes i coberta de doble vessant a laterals que fa cantonada entre el carrer Pescadors i el carrer Es Clos. Té planta rectangular i un pati a la part posterior. La façana és arrebossada i pintada de color blanc trencat a excepció de les cadenes cantoneres i els marcs de les obertures, que conserven i mostren la pedra en grans blocs.
La planta baixa consta d'una porta principal i dues finestres, una a cada costat de la porta. La porta, adovellada amb grans blocs, té forma d'arc de mig punt i les finestres, rectangulars, tenen una reixa de ferro i han renovat els ampits amb pedra nova. Sembla que algunes finestres del lateral han estat desmuntades durant la recent reforma i restauració de la casa, ja que conserven la numeració per tornar a col·locar els blocs.
Al primer pis hi ha tres finestres emmarcades de pedra, alguna d'elles amb realçat de rajola per fer-les més altes. Entre dues de les finestres hi ha restes d'una aigüera, cosa que indica que originalment hi havia una cuina o alguna mena de desguàs al primer pis. La cornisa és de doble filera de rajola i teula.

## Història

Es tracta d'una casa amb estructura típica de masia que es pot datar del segle xviii. Segons el registre cadastral de l'edificació original és de 1720. Recentment, entre el 1990 i 1995, ha estat restaurada de forma prou encertada, almenys exteriorment.

## Referències

* 1 2 3 4 5 «Carrer Pescadors, 4». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 8 octubre 2014].
# Speaking our language

Speaking our Language és un programa de televisió per a estudiants de gaèlic escocès de 72 episodis en quatre etapes produït entre el 1993 i el 1996 per Scottish Television (STV) i presentat per Rhoda MacDonald, llavors, la cap de la programació gaèlica. És sovint considerat un dels millors recursos per aprendre gaèlic. Actualment està sent reemès per BBC Alba.
El programa recorria les Terres altes d'Escòcia i les Hèbrides Exteriors combinant l'aprenentatge de la llengua amb l'adquisició de vocabulari. El programa començava de zero, i anava incrementant el nivell fins a donar als espectadors les eines per emprar el gaèlic en situacionsde la vida real. També estaven a la venda llibres complementaris al programa per ajudar a reafirmar el coneixement adquirit.
La sèrie està basada en Now You're Talking, un programa similar d'aprenentatge de gal·lès emès a S4C i desenvolupat per Acen, un servei de recursos per a aprenents de gal·lès i que va actuar com a consultor per a Speaking our Language.

## Referències

* ↑ http://www.mgalba.com/en/rhs_links/speaking_our_language.html Arxivat 2008-09-23 a Wayback Machine.

## Enllaços externs

* Episodi 1 Arxivat 2011-04-17 a Wayback Machine.
* Informació de MG Alba Arxivat 2008-09-23 a Wayback Machine.
* Futurs episodis a BBC Alba Arxivat 2013-04-19 at Archive.is
# Mascarada (pel·lícula)

Mascarada (títol original en anglès Masquerade) és una pel·lícula de comèdia britànica d'espionatge i aventures dirigida el 1965 per Basil Dearden basada en la novel·la de 1954 Castle Minerva de Victor Canning. Fou protagonitzada per Cliff Robertson i Jack Hawkins i va ser rodada a Espanya. Ha estat doblada al català i emesa per primer cop a TV3 el 7 d'agost de 1993.

## Argument

Un hereu àrab plasma el seu propi segrest en una aposta desesperada per la pau al Orient Mitjà.

## Repartiment

* Cliff Robertson - David Frazer
* Jack Hawkins - Coronel Drexel
* Marisa Mell - Sophie
* Michel Piccoli - George Sarrassin
* Bill Fraser - Dunwoody
* Charles Gray - Benson
* John Le Mesurier - Sir Robert
* Felix Aylmer - Henrickson
* Ernest Clark - Minister
* Tutte Lemkow - Paviot
* Keith Pyott - Gustave

## Notes de producció

Rex Harrison havia de ser el protagonista original, però va abandonar el projecte i fou contractat Cliff Robertson per reemplaçar-lo. La pel·lícula va ser el primer crèdit a pantalla del novel·lista William Goldman que havia estat contractat per americanitzar el diàleg de Robertson (Robertson acabava d'encarregar a Goldman l'adaptació a guió de Flowers for Algernon).
El rodatge es va iniciar el 3 de juny de 1964 als Estudis Pinewood amb el títol The Shabby Tiger. Després la unitat es va traslladar a Madrid.
El treball de Robertson a la pel·lícula va suposar que havia de rebutjar una part ofertada a Judith.

## Referències

* 1 2 Mascarada a esadir.cat
* ↑ «Man in the Moon (1960) - Basil Dearden - Synopsis, Characteristics, Moods, Themes and Related - AllMovie».
* ↑ MASQUERADE Monthly Film Bulletin; London Vol. 32, Iss. 372, (Jan 1, 1965): 76.
* ↑ Goldman, William, Adventures in the Screen Trade 1982 p 170-173
* ↑ In British Film Los Angeles Times 11 maig 1964: C19.
* ↑ Robertson in Madrid Los Angeles Times 27 juny 1964: A8.
* ↑ FILMLAND EVENTS: Warners, 20th Make New Story Purchases Los Angeles Times 14 juliol 1964: C6.
# LCP

LCP, oficialment LCP – Assamblée Nationale o LCP-AN, és l'acrònim que significa literalment “ El Canal Parlamentari de l'Assemblea National. És el canal de televisió oficial del parlament francès. Fou creat al mes de març del 2000 i emet els programes 24 hores sobre 24 per satèl·lit, cable i internet. Emet en conjunt amb Public Sénat, el canal de televisió del senat francès que pot veure's també per la TDT.

## Enllaços externs

* LCP - Lloc web oficial
# LCM

LCM té els següents significats:
* Laboratory Cabin Module, component de l'estació espacial xinesa del programa Tiangong
* Landing Craft Mechanized, barca de desembarcament de tropes i tancs
# La Valduerna

La Valduerna és una comarca tradicional de la província de Lleó (comunitat autònoma de Castella i Lleó) que es troba en la vall més septentrional dels regats pel riu Duerna, proper a La Bañeza. Està format pels nuclis de:
* Castrillo de la Valduerna
* Castro de la Valduerna
* Destriana de la Valduerna
* Redelga de la Valduerna
* Robledo de la Valduerna
* Robledino de la Valduerna
* Velilla de la Valduerna
* Priaranza de la Valduerna
* Villalís de la Valduerna
* Villamontán de la Valduerna
* Posada y Torre de la Valduerna
* Miñanbres de la Valduerna
* Ribas de la Valduerna
* Santiago de la Valduerna
* Palacios de la Valduerna.
Moltes vegades s'inclou aquesta vall en la comarca major de Tierra de la Bañeza. Es tracta d'una comarca d'economia principalment agrària, i a més és rica en restes arqueològiques, destacant la presència en Destriana de l'únic vestigi d'art asturià prerromànic de tota la regió, art que va estar estès per l'actual província de Lleó, amb esglésies en Lleó purament asturs.
# Landgrove

Landgrove és una població dels Estats Units a l'estat de Vermont. Segons el cens del 2000 tenia 144 habitants.

## Demografia

Segons el cens del 2000, Landgrove tenia 144 habitants, 64 habitatges, i 44 famílies. La densitat de població era de 6,1 habitants per km².
Dels 64 habitatges en un 35,9% hi vivien nens de menys de 18 anys, en un 59,4% hi vivien parelles casades, en un 6,3% dones solteres, i en un 31,3% no eren unitats familiars. En el 28,1% dels habitatges hi vivien persones soles el 9,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 2,73.
Per edats la població es repartia de la següent manera: un 23,6% tenia menys de 18 anys, un 2,1% entre 18 i 24, un 23,6% entre 25 i 44, un 37,5% de 45 a 60 i un 13,2% 65 anys o més.
L'edat mediana era de 45 anys. Per cada 100 dones de 18 o més anys hi havia 96,4 homes.
La renda mediana per habitatge era de 38.750 $ i la renda mediana per família de 55.625 $. Els homes tenien una renda mediana de 71.250 $ mentre que les dones 31.250 $. La renda per capita de la població era de 34.929 $. Entorn del 7,4% de les famílies i el 15,7% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Landgrove». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Landgrove». American Fact Finder. Oficina del Cens dels Estats Units, 12-01-2010.
# Landis (Carolina del Nord)

Landis és una població dels Estats Units a l'estat de Carolina del Nord. Segons el cens del 2000 tenia 2.996 habitants.

## Demografia

Segons el cens del 2000, Landis tenia 2.996 habitants, 1.205 habitatges i 844 famílies. La densitat de població era de 470,2 habitants per km².
Dels 1.205 habitatges en un 30,1% hi vivien nens de menys de 18 anys, en un 53,9% hi vivien parelles casades, en un 11,2% dones solteres, i en un 29,9% no eren unitats familiars. En el 26,2% dels habitatges hi vivien persones soles el 14,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 2,97.
Per edats la població es repartia de la següent manera: un 23,6% tenia menys de 18 anys, un 9,6% entre 18 i 24, un 27,8% entre 25 i 44, un 22,1% de 45 a 60 i un 16,8% 65 anys o més.
L'edat mediana era de 38 anys. Per cada 100 dones de 18 o més anys hi havia 90,5 homes.
La renda mediana per habitatge era de 36.594 $ i la renda mediana per família de 43.214 $. Els homes tenien una renda mediana de 27.556 $ mentre que les dones 23.400 $. La renda per capita de la població era de 16.642 $. Entorn del 6,6% de les famílies i el 10,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Landis». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Landis». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Landingville

Landingville és una població dels Estats Units a l'estat de Pennsilvània. Segons el cens del 2000 tenia 175 habitants.

## Demografia

Segons el cens del 2000, Landingville tenia 175 habitants, 68 habitatges, i 45 famílies. La densitat de població era de 80,4 habitants per quilòmetre quadrat.
Dels 68 habitatges en un 35,3% hi vivien nens de menys de 18 anys, en un 54,4% hi vivien parelles casades, en un 11,8% dones solteres, i en un 32,4% no eren unitats familiars. En el 25% dels habitatges hi vivien persones soles el 13,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,04.
Per edats la població es repartia de la següent manera: un 25,7% tenia menys de 18 anys, un 8,6% entre 18 i 24, un 28,6% entre 25 i 44, un 25,7% de 45 a 60 i un 11,4% 65 anys o més.
L'edat mediana era de 37 anys. Per cada 100 dones de 18 o més anys hi havia 78,1 homes.
La renda mediana per habitatge era de 40.417 $ i la renda mediana per família de 41.667 $. Els homes tenien una renda mediana de 33.571 $ mentre que les dones 18.750 $. La renda per capita de la població era de 16.965 $. Entorn del 4,2% de les famílies i el 9,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Landingville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Landingville». American Fact Finder. Oficina del Cens dels Estats Units, 12-01-2010.
# Le Chant du départ (pel·lícula)

Le Chant du départ és una pel·lícula francesa dirigida per Pascal Aubier, estrenada el 1975. Aquesta és una de les primeres pel·lícules on s'utilitza la Louma, una mena de grua on es fixa la càmera.

## Sinopsi

A la seva casa suburbana, Madame Vaussart reuneix un grup de solitaris cada dimecres. Tothom intenta oblidar els seus problemes, els seus complexos, la seva tristesa. Entre el senyor Michel, molt tímid, la senyora Lebris, una antiga actriu, un antic soldat colonial i uns quants més, aviat va néixer un projecte. S'armen i organitzen una caça humana de la qual, voluntàriament, ningú en sortirà amb vida.

## Repartiment

* Rufus : Michel
* Brigitte Fossey : Marguerite
* Germaine Montero : Mme Lebris
* Michel de Ré : Alain
* Paulette Frantz : Mme Vaussart
* Jean-Claude Rémoleux : Boulard
* Jacques Rispal : Guitton

## Producció

La pel·lícula havia estat inicialment classificada X, però finalment només estarà prohibida per als menors de 13 anys després d'una campanya de premsa.

## Notes

* ↑ «Le chant du depart». Premiere.fr..
* ↑ «Aubier, l'oublié». Libération.fr.
# Le Chapeau à surprises

Le Chapeau à surprises és un curtmetratge francès dirigit per Georges Méliès estrenat per Star Films el 1901. Dura menys de tres minuts.

## Argument

El mag s'inclina i es treu el barret de copa. Fa servir la capa per revelar una taula i la converteix en una estovalla. Després treu quatre plats, tovallons, ganivets i forquilles i altres estris del barret. Aleshores agafa un ventall i comença a agitar-lo al barret, fent les dues coses més grans. Treu quatre cadires del barret engrandit i les empeny cap a la taula. Llavors treu a poc a poc dos homes i dues dones d'ell i els posa a la taula i se'l posa al cap, fent-lo més petit de nou. Aleshores evoca una minyona que està a punt de servir a quatre persones, però abans de fer-ho, el mag salta a la taula amb la qual desapareix a l'instant i fa que el quadre cobri vida, espantant els convidats i la criada i portant-los lluny. Aleshores, el mag apareix darrere d'ells per riure's d'ells i tornar la pintura al seu estat anterior. Al final, torna a convertir les estovalles en la seva capa, s'inclina i se'n va amb el barret posat.

## Referències

* ↑ Le Chapeau à surprises a Il Cinema Ritrovato

## Enllaços externs

* Le Chapeau à surprises a YouTube
# La Sostrana

La Sostrana o La Sosterrana (La Sotrane en marchès, en francès La Souterraine) és un municipi occità, situat al departament de la Cruesa i a la regió de la Nova Aquitània.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 2 966 | 2 665 | 2 607 | 2 698 | 2 921 | 3 148 | 3 092 | 3 385 | 3 680 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 3 953 | 3 754 | 4 029 | 4 131 | 4 356 | 4 562 | 4 929 | 4 773 | 4 586 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 4 648 | 4 705 | 4 308 | 4 129 | 4 205 | 4 106 | 4 482 | 5 074 | 5 090 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 4 718 | 5 104 | 5 302 | 5 690 | 5 459 | 5 320 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1945-1947 | Henri Pluyaud | PCF |
| 1947-1971 | Émile Parrain | socialista independent |
| 1971-1977 | Guy Picoty | |
| 1977-1995 | Fernand Villard | app. PCF |
| 1995-2008 | Yves Furet | PS |
| 2008- | Jean-François Muguay | PS |

## Galeria d'imatges

* L'església
* Campanar de l'església
* La torre de la porta de sent Joan
* Estatueta de la porta de sent Joan

## Referències

* ↑ Toponímia occitana Arxivat 2014-09-13 a Wayback Machine. a lemosin.net.
* ↑ a la web Toponimiaoccitana.
# La Visitació

«Visitació o la Visitació» té aquests significats:
* Visitació, episodi del Nou Testament en què s'explica que Maria, mare de Jesús, va a visitar la seva cosina Isabel embarassada de Joan Baptista
* Visitació (Capilla Oballe), obra d'El Greco, realitzada entre el 1607 i 1614, durant el seu darrer període toledà
* La Visitació (Rafael), pintura a l'oli executada al voltant de 1518 per l'artista renaixentista italià Rafael
* Església de la Visitació, santuari catòlic a Ein Kàrem, al districte de Jerusalem (Israel)
* Convent de la Visitació, diversos indrets
* Orde de la Visitació, orde monàstic femení dedicat a la vida contemplativa fundat com a congregació per Francesc de Sales, Joana Francesca de Chantal i Charlotte de Bréchard, en 1610